ΓΡΑΠΤΗ ΕΡΩΤΗΣΗ E-3004/00

υποβολή: Elspeth Attwooll (ELDR) προς την Επιτροπή

(26 Σεπτεμβρίου 2000)

Θέμα: Ο έλεγχος της φυματίωσης

Η γνωστή ως DOTS (θεραπείαπό άμεση παρακολούθηση βραχείας διάρκειας) στρατηγική ελέγχου της φυματίωσης έχει αποδειχθεί η πιο αποτελεσματική διαθέσιμη στρατηγική για τον έλεγχο της επιδημίας της φυματίωσης.

Μπορεί η Επιτροπή να περιγράψει τις προσπάθειες που καταβάλλει για την προώθηση της προαναφερθείσας θεραπείας ως μεθόδου αντιμετώπισης της επιδημίας της φυματίωσης, ιδιαιτέρως στην Αφρική και την Ασία;

Απάντηση του κ. Nielson εξ ονόματος της Επιτροπής

(19 Οκτωβρίου 2000)

Η φυματίωση είναι στις περισσότερες περιπτώσεις ιάσιμηπό την προϋπόθεση ότι τα φάρμακα λαμβάνονται ανελλιπώς καθόλη τη διάρκεια της θεραπείας. Τα προβλήματα αρχίζουν όταν διακόπτεται η χορήγησή τους ή όταν ο ασθενής διακόπτει τη θεραπεία μόλις αισθανθεί καλύτερα. Με τον τρόπο αυτό αυξάνεται η αντοχή του βακίλου της φυματίωσης στα φάρμακα. Η θεραπείαπό άμεση παρακολούθηση βραχείας διάρκειας (DOTS) αποτελεί την πρότυπη θεραπεία που συνιστάται από την Παγκόσμια Οργάνωση Υγείας (ΠΟΥ) και που αναπτύχθηκε μετά από εικοσαετή εμπειρία εφαρμογής του προγράμματος.

Η στρατηγική αυτή εφαρμόζεται στις περισσότερες χώρες της Αφρικής και της Ασίας καιποστηρίζεται από την Επιτροπή.

Ο έλεγχος της φυματίωσης αποτελεί αναπόσπαστο μέρος των συστημάτωνγείας. Ο αποτελεσματικός έλεγχος και η αποτελεσματική θεραπεία της φυματίωσης πρέπει να συμπεριλαμβάνονται σε κάθε εθνικό πρόγραμμαγείας και να χρηματοδοτούνται από το κρατικό προϋπολογισμό. Ωστόσο, λόγω της μεγάλης ζήτησης και της ανεπάρκειας των σχετικών πόρων, τα προγράμματα για τη φυματίωση, ιδίως στις αναπτυσσόμενες χώρες, στηρίζονται συνήθως στη βοήθεια που προέρχεται από εξωτερικούς χορηγούς.

Η Κοινότητα έχει αναλάβει διάφορες σημαντικές πρωτοβουλίες για τον έλεγχο της φυματίωσης στην Ευρώπη και στονπόλοιπο κόσμο.

'Από τις κοινοτικές πρωτοβουλίες στην Ευρώπη, αξίζει να αναφέρουμε τις εξής:

- το κοινοτικό δίκτυο επιδημιολογικής παρακολούθησης και ελέγχου των μεταδοτικών ασθενειών(1), το οποίο εξασφαλίζει τη διαρκή επικοινωνία μεταξύ των ιδρυμάτων και των κρατικώνγειονομικών αρχών που ασχολούνται με τις λοιμώδεις νόσους και

- το πρόγραμμα δράσης της Κοινότητας για το σύνδρομο ανοσοποιητικής ανεπάρκειας (AIDS) και άλλες μεταδοτικές ασθένειες(2), το οποίο παρέχει χρηματοδοτική στήριξη σε έργα όπως το Euro-TB (παρακολούθηση της φυματίωσης σε 51 χώρες της ευρωπαϊκής περιοχής της ΠΟΥ, που καλύπτει και πολλές ασιατικές χώρες).

Επίσης, η Επιτροπή συμμετέχει σε άλλες συναφείς δράσεις όπως στην Ειδική ομάδα για τον έλεγχο μεταδοτικών ασθενειών στην περιοχή της Βαλτικής και στην Ειδική ομάδα ΕΕ- ΗΠΑ για τις μεταδοτικές ασθένειες.

Η Επιτροπή παρέχει εκτεταμένηποστήριξη για την ενίσχυση των συστημάτωνγείας στις αναπτυσσόμενες χώρες, συμπεριλαμβανομένου του ελέγχου της φυματίωσης. Η Κοινότητα επέλεξε σκόπιμα να δώσει έμφαση στην προσέγγιση που απευθύνεται σε ολόκληρο το σύστημαγείας. Κατά συνέπεια, δενφίσταται λεπτομερής κατανομή των πιστώσεων του κοινοτικού αναπτυξιακού προϋπολογισμού για τη φυματίωση. Οι κοινοτικές αναλήψειςποχρεώσεων για τηνγεία, το AIDS και τον πληθυσμό το 1998 ανήλθαν σε ποσό άνω των 700 εκατ. ευρώ για περισσότερες από 100 αναπτυσσόμενες χώρες.

Οι ειδικές ερευνητικές δραστηριότητες σε συνεργασία με τις αναπτυσσόμενες χώρες, με στόχο κυρίως την ανάπτυξη και τη δοκιμαστική εφαρμογή νέων φαρμάκων, διαγνωστικών μεθόδων και εμβολίων, χρηματοδοτούνται στο πλαίσιο του τακτικού κοινοτικού προϋπολογισμού για την έρευνα. Κατά την περίοδο 1994-1998, δαπανήθηκαν για έρευνα στον τομέα της φυματίωσης περίπου 3,5 εκατ. ευρώ.

Τέλος, στις 20 Σεπτεμβρίου 2000 η Επιτροπή εξέδωσε ανακοίνωση(3) προς το Συμβούλιο και το Κοινοβούλιο σχετικά με πρόταση επίσπευσης της δράσης με στόχο την καταπολέμηση των κυριότερων μεταδοτικών ασθενειών (φυματίωση, ελονοσία, και HIV/AIDS) στο πλαίσιο των προσπαθειών μείωσης της φτώχειας. Η νέα κοινοτική πρωτοβουλία παρέχει δυνατότητες για καινοτόμους και συνεκτικές στρατηγικές για την καταπολέμηση των ασθενειών. Με βάση τη νέα αυτή πρωτοβουλία, η Επιτροπή διοργάνωσε στις Βρυξέλλες στις 28 Σεπτεμβρίου 2000ψηλού επιπέδου συζήτηση στρογγυλής τραπέζης, σε συνεργασία με την ΠΟΥ και το Πρόγραμμα των Ηνωμένων Εθνών για το AIDS (UNAIDS). Για τηνλοποίηση των στρατηγικών αυτών προβλέπεται τώρα η προετοιμασία σχεδίου δράσης. Η Επιτροπή θα καταβάλει προσπάθειες ώστε να αυξηθεί η διαθεσιμότητα και να βελτιωθεί η πρόσβαση στα φάρμακα κατά της φυματίωσης στις αναπτυσσόμενες χώρες, με στόχο τη βελτίωση της συμμόρφωσης προς τη θεραπεία, σύμφωνα με τη μεθοδολογία της DOTS.

(1) Απόφαση αριθ. 2119/98/ΕΚ του Κοινοβουλίου και του Συμβουλίου της 24ης Σεπτεμβρίου 1998, ΕΕ L 268 της 3.10.1998.

(2) Απόφαση αριθ. 647/96/ΕΚ του Κοινοβουλίου και του Συμβουλίου της 29ης Μαρτίου 1996, ΕΕ L 95 της 16.4.1996.

(3) COM(2000)585 τελικό.